**Motoristi, motoristični navdušenci, mladi vozniki in vsi ostali zainteresirani!**

Policijska uprava Ljubljana pred začetkom motoristične sezone v sodelovanju z Javno agencijo RS za varnost prometa (AVP) in občinami Vrhnika, Medvode, Grosuplje, Zagorje ob Savi, Ribnica, Cerknica, Kamnik in Mestno občino Ljubljana organizira predavanja z naslovom Prometne nesreče in posledice.

Brezplačna predavanja so namenjena predvsem uporabnikom enoslednih motornih vozil, mladim voznikom, kakor tudi ostalim udeležencem v prometu. Projekt Posledice prometnih nesreč v policiji že od leta 2012 v sodelovanju z AVP izvajamo za dijake srednjih šol. Projekt je bil pozitivno sprejet in tudi nagrajen s posebnim priznanjem za prispevek k večji varnosti v cestnem prometu. Slušatelji so večkrat poudarili, da bi predavanje morali poslušati ne le mladostniki ampak sleherni udeleženec v prometu.

Predavanje je namenjeno predvsem ozaveščanju o posledicah prometnih nesreč in posledično s tem krepitvi zavedanja, kako pomembno je naše ravnanje v prometu. Utrinki iz predavanj:

- https://www.avp-rs.si/?s=vozimo+pametno

- https://bit.ly/3tOll4v

Predavatelj, policist Tomaž Tomaževic, bo temo predstavil v interaktivnem predavanju, ki traja 45–60 minut. Sestavljeno je iz osebne izpovedbe zgodb o prometnih nesrečah, v katerih je bil posredno ali neposredno udeležen ali jih je obravnaval kot policist. S prikazom posnetkov s spleta ter drugih vsebin pokaže, kateri so vzroki in kakšne so lahko posledice prometnih nesreč. Celotno predavanje vzpodbuja slušatelje k razmišljanju o posledicah in je predstavljeno na poljuden način ter se vseskozi prepleta z izkušnjami iz prakse.

Predavanje je razdeljeno v več sklopov in obsega seznanitev s posledicami prometnih nesreč skozi oči policista, dejstva o prometnih nesrečah (statistika, vzroki nesreč, kazenske določbe, varnost vozil), prikaz dejavnikov nesreč s pomočjo videoposnetkov (hitrost, zaviranje, alkohol, varnostni pas …), prikaz konkretnih primerov hudih prometnih nesreč v povezavi z dejavniki ter diskusijo.

**Lokacije predavanj s pričetkom ob 17. uri:**

11. 4. 2022 VRHNIKA; Cankarjev dom, Tržaška cesta 25, Vrhnika

12. 4. 2022 MEDVODE; Kulturni dom Medvode, Cesta ob Sori 13, Medvode

13. 4. 2022 GROSUPLJE; Družbeni dom Grosuplje, Taborska 1, Grosuplje

14. 4. 2022 ZAGORJE OB SAVI; Kulturni center delavski dom, Cesta 9. avgusta 1, Zagorje ob Savi

19. 4. 2022 RIBNICA; Rokodelski center Ribnica, Cesta na Ugar 6, Ribnica

20. 4. 2022 CERKNICA; Policijska postaja Cerknica, Cesta v Dolenjo vas 3, Cerknica

21. 4. 2022 KAMNIK; Zavod Mekinjski samostan, Polčeva pot 10, Mekinje-Kamnik

22. 4. 2022 LJUBLJANA; Prostori MOL Ljubljana, Trg Mladinskih delovnih brigad 7, Ljubljana

**ZA VSE TERMINE SO ŠE PROSTA MESTA. ROK ZA PREDAVANJA JE PODALJŠAN IN JE MOGOČ NAJKASNEJE EN DAN PRED POSAMIČNIM DATUMOM DOGODKA** , na e-naslov: **predavanja\_nesrece@policija.si**

V poslanem sporočilu prosimo navedite **kraj,** kjer bi se dogodka udeležili, in **število oseb**.

Prijave bodo odprte do zasedbe prostih mest, ki se zasedejo po vrstnem redu prispelih prijav. Če bo prijav za posamezen dogodek več, bo na posamični lokaciji predavanje izvedeno še v terminu ob 19. uri, o čemer boste obveščeni na e-naslov, od koder je bila poslana prijava. Če bosta zasedena oba termina, pa boste obveščeni o krajih, kjer so še na voljo prosta mesta.

Vse prosimo za korektnost pri pošiljanju prijav, v primeru nezmožnosti udeležbe pa nas o tem obvestite najkasneje 2 dni pred predvidenim dogodkom.

Vabljeni!